ConseggioLigure/zenamt huggingface dataset:
Italiano: # Alerame Traversagni (XV sec.)

Il primo scrittore savonese – in ordine cronologico – di cui si conosca il nome, è Alerame Traversagni che, nel 1455, scrive un volgarizzamento della vita di Santa Elisabetta d’Ungheria: Alerame apparteneva ad un’illustre famiglia savonese di celebri umanisti, come Giovanni Antonio, autore di opere ascetiche e matematiche, e fra’ Lorenzo Guglielmo (1422-1503), che insegnò filosofia e teologia a Pisa, Roma, Parigi, Cambridge e Tolosa. Di Alerame non si sa quasi niente, ma forse la vita di Sancta Elisabeth è solo un frammento di un’opera più lunga sulle vite dei santi, che è andata perduta. L’autore fa capire l’intenzione di dimostrare come una donna laica possa arrivare alla santità mediante doti soprattutto umane, come la penitenza, la carità, e le opere di misericordia, rimanendo coinvolta nelle cose del mondo. Conseguentemente, gli elementi meravigliosi e soprannaturali sono ridotti al minimo e dal racconto traspare quasi una concezione razionalista, in un certo senso moderna. Il testo mostra anche una insolita cura della forma e testimonia anche la presenza di un ambiente culturale alquanto raffinato, quello stesso da cui avrà origine, da lì a poco, la grande affermazione della dinastia papale dei Della Rovere. La lingua usata è il ligure decadente del tardo Quattrocento, molto mischiato con il toscano, ma ben riconoscibile.

Ligure: # Aleamme Traversagni (sec. XV)

O primmo scrittô savoneise in òrdene cronològico do quæ se conosce o nomme, o l’é o Aleamme Traversagni, che, do 1455, o scrive un vorgarizzamento da vitta de Santa Elisabetta d’Ongaia; o Aleamme o l’appartegniva à unn’inlustre famiggia savoneise de çelebri umanisti comme o Gioane Antögno, autô de euvie ascetiche e matematiche, e fræ Loenso Ghiggermo (1422-1503), ch’o l’à mostrou filosofia e teologia à Pisa, Romma, Pariggi, Cambridge e Tolosa. Do Aleamme no se sa guæi ninte, ma fòscia a vitta de Sancta Elisabeth a l’é solo che un squarso de unn’euvia ciù longa in scê vitte di santi, ch’a l’é anæta perdua. L’autô o dà à divedde l’intençion de demostrâ comme unna dònna laica a pòsse arrivâ a-a santitæ pe mezo de qualitæ sorvetutto umañe, comme a penitensa, a caitæ e e euvie de miseicòrdia, in arrestâ coinvòrta inte cöse do mondo. De conseguensa, i elementi mäveggioxi e sorvenatuæ son reduti a-o minimo e da-o racconto a straluxe tòsto unna conçeçion raçionalista, inte un çerto senso moderna. O testo o mostra ascì unna insòlita cua da forma e o testemònia ascì a presensa de un ambiente cultuale pöcassæ raffinou, quello mæximo da-o quæ aviâ origine da lì à un pittin a grande affermaçion da dinastia papale di Da Roe. A lengua stæta deuviâ a l’é o ligure descheito do tardio Quattroçento, franco mescciou co-o toscan, ma reconoscibile ben.
Italiano: # Alfredo Gismondi (1874–1965)

Di professione medico pediatra, fu studioso del genovese, della sua ortografia e pronuncia e compose un _Dizionario genovese-italiano_, (S.E.I. 1955). Pubblicò le seguenti raccolte di poesia: _Da-o mæ barcon_ (Genova, 1942), _Arvî e giöxie_ (Genova, 1954) e _In faccia a-o nòstro mâ_ (Genova, 1955). Scrittore compostamente descrittivo, Gismondi sa rendere con efficacia il paesaggio della costa e dell’entroterra, che diviene occasione per pacate riflessioni, garbatamente espresse. Scrisse anche un erudito _Prospetto della flora ligustica_ e la sua conoscenza della botanica risalta dalle sue poesie, nella attenzione che impiega nella nomenclatura delle erbe e delle piante liguri. Tradusse anche in genovese il primo libro delle _Epistole_ di Orazio, con un metodo simile a quello dei traduttori settecenteschi della _Gerusalemme liberata_.

La cultura botanica del Gismondi emerge in una serie di brevi liriche dedicate ai cespugli, alle piante e ai fiori dell’entorterra ligure, sempre in versi da cui traspare la fine formazione classica dell’autore.

Ligure: # Alfredo Gismondi (1874–1965)

De profescion mego pediatra, o l’é stæto studioso do zeneise, da seu ortografia e prononçia e o l’à compilou un _Diçionäio zeneise-italian_ (S.E.I. 1955). O l’à pubricou e seguente accheuggeite de poexia: _Da-o mæ barcon_ (Zena, 1942), _Arvî e giöxie_ (Zena, 1954) e _In faccia a-o nòstro mâ_ (Zena, 1955). Scrittô compostamente descrittivo, o Gismondi o sa rende ben o paisaggio da còsta e de l’entrotæra, ch’o vëgne à ëse l’occaxon pe de reflescioin tranquille, espresse con gaibo. O l’à scrito ascì un erudio _Prospetto della flora ligustica_, e a seu conosciensa da botanica a ven feua da-e seu poexie, inte l’attençion ch’o mette inta nomenclatua de erbe e de ciante ligure. O l’à ascì traduto in zeneise o primmo libbro de _Epistole_ de Oraçio, con un metodo semeggeive à quello di traduttoî setteçenteschi da _Gerusalemme deliverâ_.

A coltua botanica do Gismondi a ven feua inte unna serie de breve liriche dedicæ a-i costi, a-e ciante e a-e scioe de l’entrotæra ligure, delongo inte di versci de donde straluxe ascì a fiña formaçion clascica de l’autô.
Italiano: # Ambrogio Conti (XVIII sec.)

L’abate Conti è uno degli autori minori del Settecento; amico del De Franchi, con cui sambia delle lettere, contenenti consigli e a volte discussioni in versi, collaborò alla traduzione della _Gerusalemme Liberata_, mentre, in proprio, risulta più che altro un poeta d’occasione. In questa lettera in versi indirizzata al De Franchi, si sfoga lamentandosi della sua condizione di precettore, ma in pratica di servitore, in una famiglia patrizia che gli assicura un pane, ma in cambio di una gran quantità di incombenze che non gli spetterebbero; da questa sua situazione il Conti trae il preteso per alcune riflessioni sulla vita dell’uomo dalla nascita alla vecchiaia.

Ligure: # Ambreuxo Conti (sec. XVIII)

L’abbou Conti o l’é un di autoî minoî do Setteçento; amigo do De Franchi, con o quæ o se scangia de lettie, che contëgnan conseggi e de vòtte discuscioin in versci, o l’à conlaborou a-a traduçion da _Gerusalemme Deliverâ_, tanto che – da pe lê – o resulta ciù che atro un poeta d’occaxon. Inte sta lettia in versci indirissâ a-o De Franchi, o se sfeuga con allamentâse da seu condiçion de preçettô, ma in prattica de servitô, inte unna famiggia patriçia chi gh’assegua un pan, ma in cangio de un muggio de incombense che no ghe tocchieivan; da sta seu scituaçion o piggia l’attesto pe de riflescioin in sciâ vitta de l’òmmo da-a nascion fin a-a veggiaia.
Italiano: # Andrea Capano (1953)

Insegnante di francese nelle scuole superiori, ha pubblicato diverse sillogi di poesia, tra cui ricordiamo _A sgavàudura e u dagliu_ (1986) e _Teragnae_ (1987). Poeta dell’inutilità dell’esistere, Capano non lesina duri attacchi all’odierno sistema di vita, falso e consumistico. Lontano dal felibrismo de _A barma grande_, il ventimigliese di Capano è principalmente espressione della solitudine esistenziale dell’autore.

Ligure: # Andria Capan (1953)

Insegnante de franseise inte scheue supeioe, o l’à pubricou varie scilloge de poexia, tra e quæ mensunemmo _A sgavaudura e u dagliu_ (1986) e _Teragnae_ (1987). Poeta de l’inutilitæ de l’existe, o Capan o no læxina dui attacchi a-o scistemma de vitta de ancheu, fäso e consummistico. Lontan da-o felibriximo de _A barma grande_, o ventimiglioso do Capan o l’é sorvetutto esprescion da solitæ existençiale de l’autô.
Italiano: # Andrea De Franchi Bulgaro (1359–1446)

Primo poeta in ligure di cui si conosca il nome e la biografia con una certa sicurezza, Andrea Bulgaro fu un personaggio importante nelle vita politica e civile genovese; Anziano del Comune nel 1390, ambasciatore presso il re di Francia nel 1399, poi a Roma nel 1412, tra i primi protettori dell’Ospedale di Pammatone e consigliere del Banco di San Giorgio. Nel 1425 fu a Savona per riscuotere dal Vescovo locale certe decime arretrate e, compiuta la sua missione, scrisse in versi all’arcivescovo suo amico Pileo de Marini, per informarnelo scherzosamente. Secondo F. Toso, la poesia è notevole per il suo carattere di continuità con la produzione dell’Anonimo Genovese, che spesso scriveva lettere in versi agli amici in tono umoristico, fin dal metro adottato, gli ottonari a rima incrociata e, inoltre, per l’andamento cronachistico e a volte ironico della composizione. Il Bulgaro usa il genovese parlato dei suoi tempi, per valorizzarne l’espressività, che risalta al massimo nel registro comico-realistico. Questa continuità farebbe pensare che Andrea Bulgaro, vissuto in un secolo che si usa definire «senza poesia», abbia scritto altri testi, che fino ad oggi non sono venuti alla luce e d’altronde è probabile che una produzione parallela di poesie in genovese, ad opera di altri autori, sia esistita, ma non sia arrivata fino a noi.

Ligure: # Andria De Franchi Burgao (1359–1446)

Primmo poeta in ligure do quæ se conosce o nomme e a biografia con unna çerta seguessa, o Andria Burgao o l’ea un personaggio importante inta vitta politica e çivile zeneise; ançian do Commun do 1390, ambasciou da-o re de Fransa do 1399, dapeu à Romma do 1412, tra i primmi protettoî de l’Uspiâ de Pammaton e conseggê do Banco de San Zòrzo. Do 1425 o l’ea stæto à Saña pe scheuve da-o vesco locale çerte dexime in arretrou e, à compimento da seu miscion, o scrive in versci à l’arçivesco sò amigo Pileo de Marin, pe fâgheo savei in mainea schersosa. Segondo o F. Toso, a poexia a l’é degna de nòtta pe-o seu carattere de continuitæ co-a produçion de l’Anònimo zeneise, che de spesso o scriveiva lettie in versci a-i amixi in sce un ton umoristico, fiña da-o metro adeuttou, i euttonäi à rimma incroxâ e, in ciù, pe l’andamento cronachistico e de vòtte irònico da compoxiçion. O Burgao o deuvia o zeneise parlou di seu tempi, pe valorizzâne l’esprescivitæ, ch’a resata comme tutto into registro còmico-realistico. Sta continuitæ a faieiva pensâ che o Andria Burgao, visciuo inte un secolo che se usa definî «sensa poexia», o l’agge scrito atri testi, che fin oua no son vegnui a-a luxe e d’atra parte l’é probabile che unna produçion parallella de poexie in zeneise, euvia de di atri autoî, a segge existia, ma a no segge arrivâ fin à niatri.
Italiano: # Angelo De Ferrari (1921-2013)

Incline alla narrazione, alla descrizione, De Ferrari esprime «una passione civile profondamente legata ad istanze interiori»[^1]. Principalmente poeta sociale e civile, come Sileri o Giannoni, l’autore avverte la decadenza della città come un sintomo della perdita di ognivalore autentico nel mondo moderno e della sua sostituzione con realtà artificiali; ciò gli appare direttamente in rapporto con il decadimento psicologico e morale, oltre che eco nomico, dei genovesi tutti – e dell’autore in particolare – che sembrano destinati ad un ripiegamento su loro stessi, avendo perso i punti di riferimento etici che costituivano un tempo la loro forza.

[^1] F. Toso, _La letteratura ligure in genovese e nei dialetti locali_, Le Mani, Recco, 2009.

Ligure: # Angeo De Ferræ (1921-2013)

Portou pe-a narraçion, pe-a descriçion, o De Ferræ o l’esprimme «unna pascion çivile fondamente ligâ à de instanse interioe»[^1]. Prinçipalemente poeta soçiale e çivile, comme o Sileri ò o Giannon, comme da tradiçion zeneise, l’autô o sente o descazzimento da çittæ comme un scintomo da perdia de ògni varsciua vertadea into mondo moderno e da seu sostituçion con de realitæ artefiçiale; cösa chi ghe pâ direttamente in rappòrto co-o descazze pscicològico e morale, in ciù che econòmico, de tutti i zeneixi – e de l’autô in particolâ – che pan destinæ à recegâse in sce de lô mæximi, con avei perso i ponti de refeimanto etichi che constituivan a seu fòrsa unna vòtta.

[^1] F. Toso, _La letteratura ligure in genovese e nei dialetti locali_, Le Mani, Recco, 2009.
Italiano: # Antonio Durazzo (XVIII sec.)

In questo dialogo, forse non destinato ad essere messo in scena e attribuito ad Antonio Durazzo, due fratelli, i patrizi Alerame e Bernardo Pallavicini, accusati di vari reati dopo la caduta della Repubblica oligarchica, si ritrovano nella sala del Minor Consiglio, trasformata in prigione per gli aristocratici. Bernardo non ha abbandonato i modi prepotenti di quando era al governo e pretenderebbe di essere ubbidito come una volta, mentre Alerame, già doge della Repubblica, presentato come un succubo di Bernardo, non riesce a fargli capire che i tempi sono cambiati.

Ligure: # Antònio Duasso (sec. XVIII)

Inte sto dialogo, fòscia no destinou à ëse misso in scena e stæto attribuio a-o Antònio Duasso, doî fræ, i patriçi Aleamme e Benardo Pravexin, che son stæti accaxonæ de varri reati dòppo da cheita da Repubrica aristocratica, se retreuvan inta salla do Conseggetto da inverno, stæta scangiâ in prexon pe-i aristocratichi. O Bernardo o no l’à desmisso afæto e mainee prepotente de quande o l’ea a-o Goerno e o pretendieiva d’ëse obbedio comme unna vòtta, tanto che o Aleamme, za Duxe da Repubrica, ch’o vëgne presentou comme un succubo do Benardo, o no l’arriësce à fâghe accapî che i tempi son scangiæ.
Italiano: # Augusto Tessada (XX sec.)

Di Augusto Tessada non si hanno molte notizie, a parte il fatto che, come dixe lui stesso, era un impiegato del Municipio. Spesso, i suoi versi sono d’occasione e il suo interesse è attirato soprattutto da fatti di cronaca e di costume, dall’attualità; in questo senso, il suo Cappon Magro del 1909 è indicativo di un modo di pensare, di un’epoca a cavallo tra Otto e Novecento, che vede la sparizione di tante usanze e mentalità, l’interesse ma anche l’inquietudine per la scienza moderna e per i tempi che verranno, la deprecazione per le esagerazioni della moda, la comparsa delle prime automobili. L’astratto moralisimo del buon borghese doveva lasciare il posto da lì a qualche anno all’esaltazione incondizionata dell’età delle tecnica e della macchina, quando furono chiari i vantaggi economici che ne sarebbero derivati.

Da notare come, nella sua requisitoria contro l’automobile, il Tessada ne veda solo l’utilizzo a scopo d’evasione, per ubriacarsi di velocità, quasi come un aggiornamente del classico «carpe diem», e una celebrazione della nullità della vita; le argomentazioni che usa sono le stesse che potrebbe usare contro la dipendenza dall’alcol o dalla droga.

La caricatura dello sportivo che fa il Tessada fa pensare a certe macchiette dell’epoca, che ancora vediamo nei vecchi film muti, con l’uomo forzuto dai baffi rigidi, e un certo presagio del Gastone petroliniano «molto ricercato», evidentemente un luogo topico.

Ligure: # Augusto Tessada (sec. XX)

Do Augusto Tessada no s’à guæi notiçie, feua che, comm’o dixe lê mæximo, o l’ea un impiegou do Muniçipio. De spesso, i seu versci son d’occaxon e o seu interesse o l’é attiou ciù che atro da fæti de crònaca e de costumme, da l’attualitæ; inte sto senso, o seu Cappon Magro do 1909 o l’é indicativo de unna mainea de pensâ, de unn’epoca à cavallo tra l’Eutto e o Neuveçento, ch’a vedde a spariçion de tante usanse e mentalitæ, l’interesse ma ascì l’inchietudine pe-a sciensa moderna e pe-i tempi che vegniâ, a deprecaçion pe-e exageaçioin da mòdda, l’appaiçion de primme automòbile. L’astræto moraliximo do bravo borgheise o doveiva lasciâ o pòsto da lì quarche anno à l’exartaçion incondiçionâ de l’etæ da tecnica e da machina, quande l’é stæto ciæo i avvantaggi econòmichi che ne saieiva derivou.

L’é da osservâ comme inta seu requixitöia contra a machina, o Tessada o ne vedde sôo che l’utilizzo à scòpo de evaxon, pe imbriægâse de veloçitæ, asquæxi comme unna missa à giorno do clascico «carpe diem», e unna çelebraçion da nullitæ da vitta; e argomentaçioin ch’o deuvia son e mæxime ch’o porrieiva usâ contra a dependensa da alcol ò da-a dròga.

A carregatua do sportman ch’o fa o Tessada a fa vegnî in cheu çerte maccette de l’epoca, che ancon se peuan vedde inte di vegi cini mutti, con l’òmmo forselluo co-i mostasci reddeni, e con un çerto presentimento do Gastone petrolinian «molto ricercato», evidentemente un leugo tòpico.
Italiano: # Benedetto Schenone (XVI sec.)

Di lui si sa pochissimo, a parte che fu cieco e cantò un amore totalmente spirituale, distaccato da ogni esperienza terrena. Per Benedetto Schenone l’esperienza amorosa è mistica e religiosa, o addirittura esoterica; in tono astratto e allusivo, l’autore ci parla dell’amore platonico per una donna angelicata, che guida l’uomo verso il Paradiso, come la Beatrice di Dante, o come nei poeti stilnovisti; potrebbe essere solo un gioco letterario, sebbene non si possano escludere conseguenze anche fisiche in questa ricerca di una realtà sovrumana. Persino la circostanza della cecità del poeta si potrebbe pensare simbolica e inventata per conferire maggiore espressività alla condizione di distacco dai sensi che la sua poesia suggerisce. Il testo dà l’impressione di essere destinato ad un ambiente nobiliare raffinatissimo, educato alla lettura del Petrarca e di Dante, ancor più di quello del Foglietta e del Cigala; per contrasto, lo Schenone risulta anche l’autore di due sonetti d’intonazione comica, che fanno da controcanto all’alta ispirazione spirituale e religiosa del suo maggiore componimento, quasi a volerlo sdrammatizzare, e riportare il lettore con i piedi per terra.

Alle tredici ottave d’amore seguono due sonetti comici, dove lo Schenone sembra voglia mostrare l’altra faccia della medaglia della sua poesia amorosa, tutta cerebrale, trasferendola su di un registro basso.

Ligure: # Beneito Schenon (sec. XVI)

De lê se sa pöco e ninte, levou ch’o l’ea òrbo e o l’à cantou un amô spiituale, destaccou à reo da ògni espeiensa terreña. Pe-o Beneito Schenon, l’espeiensa amosa a l’é mistica e religiosa, ò a-a dreitua esoterica; in sce un ton astræto e alluxivo, l’autô o ne parla de l’amô platònico pe unna dònna angelicâ, chi ghia l’òmmo verso o pareiso, comme a Biatrixe de Dante, ò comme inti poeti stilnovisti; o porrieiva ëse solo che un zeugo letteräio, sciben che no se peu escludde ascì de conseguense fixiche effettive inte sta reçerca de unna realitæ sorvumaña. Fiña a çircostansa de cecitæ do poeta vëgne da pensâ ch’a segge scimbòlica e inventâ pe dâ unna maggiô esprescivitæ a-a condiçion de destacco da-i sensci che a seu poexia a suggerisce. O testo o dà l’imprescion d’ëse destinou à un ambiente nobiliare raffinatiscimo, educou a-a lettua do Petrarca e do Dante, ancon ciù de quello do Foggetta e do Çigaa; pe contrasto o Schenon o resulta ascì l’autô de doî sunetti d’intonaçion còmica, che fan da controcanto à l’erta inspiaçion spiituale e religiosa do seu maggiô componimento. Comme pe voeilo desdramatizzâ, e portâ torna o lettô co-i pê in tæra.

A-e trezze ottave d’amô vëgne apreuvo doî sunetti còmichi, donde o Schenon pâ ch’o veugge fâ vedde l’atra faccia da medaggia da seu poexia amosa, tutta de testa, con portâla in sce un registro basso.
Italiano: # Bruno Micossi (1919–1989)

Era nato a Pontebba (UD) ed era stato portato a Genova da bambino; è interessante notare come – da forestiero – si era impadronito dell’uso del genovese, che usava per scrivere sonetti metricamente esatti e da questa formula espressiva – divenuta una sua caratteristica – non si allontanò mai. Così ha scritto Toso: «un lirismo alla Gismondi, dove descrizioni naturali e buoni sentimenti prevalgono, lasciando poco spazio ad ogni ulteriore sviluppo». Spesso Micossi tocava argomenti, che oggi sarebbero di moda e si direbbero «animalisti», ecologisti ed anche ispirati alla cronaca. Ha pubblicato _Muggetti de parolle_ (1985).

Sonetto ispirato probabilmente a una delle fotografie di profughi, che fuggivano dalla guerra del Vietnam o in Cambogia, quando arrivarono ai giornali in Occidente.

Apprezzabili, come del resto in tutti i sonetti di Micossi, la bravura retorica e il climax della rappresentazione, che vanno alla conclusione abilmente, dispiegando una serie di immagini persuasive.

Ligure: # Brun Micossi (1919–1989)

O l’ea nasciuo à Pontebba (UD) e o l’ea vegnuo à stâ à Zena da figgeu; l’é interessante osservâ comme – da foresto – o s’ea impadronio de l’uso do zeneise, ch’o deuviava pe scrive di sunetti metricamente exatti e da sta formula espresciva – stæta vegnua unna seu caratteristica – o no s’é mai mesciou. Coscì o l’à scrito o Toso: «un liriximo a-a Gismondi donde descriçioin natuale e boin sentimenti sobransan tutto areo, con lasciâ pöco spaçio à ògni atro desviluppo». De soventi o Micossi o toccava argomenti, che ancheu saieivan de mòdda e se dieivan «animalisti», ecològisti e ascì inspiæ a-a crònaca. O l’à pubricou _Muggetti de parolle_ (1985).

Sunetto inspiou con tutta probabilitæ à uña de fotografie de pròfughi, che scappavan da-a guæra do Vietnam ò in Cambòggia, quande son arrivæ a-i giornali in Oçidente.

Da apprexâ, comme do resto inte tutti i sunetti do Micossi, a bravua retòrica e o crescendo da rappresentaçion, che van in pòrto in desccegâ con abilitæ unna fia de imagine persuaxive.
Italiano: # Canto Unico (XVIII sec.)

Il Canto unico è una raccolta di poesie di autori settecenteschi in gran parte anonimi, e si trova in un manoscritto conservato nella Biblioteca della Società Economica di Chiavari; contiene una gran varietà di testi che vanno dal comico al serio, dall’erotismo alla satira sociale. Questa Serenata, che proponiamo, può ricordare in quanto a tematica la poesia cinquecentesca d’amore, specie le Terzine di poeta incerto delle Rime diverse, ma la forma metrica adottata – molto musicale – la rende particolarmene adatta per essere cantata.

Ligure: # Canto Unico (sec. XVIII)

O Canto Unico o l’é unna cheuggeita de poexie de autoî setteçenteschi pe-o ciù desconosciui, e o se treuva inte un manoscrito conservou inta Biblioteca da Soçietæ Econòmica de Ciavai; o contëgne unna gran varietæ de testi che van da-o còmico a-o serio, da l’erotiximo a-a satira soçiale. Sta Serenata, che proponemmo, a peu arregordâ comme tematica a poexia çinquentesca d’amô, mascime e Tersiñe de poeta inçerto de Rime Diverse, ma a forma metrica adeuttâ – muxicale ben – a â rende adattâ a-o canto.
Italiano: # Carlo Andrea Castagnola (1652–1748)

Il Castagnola, gesuita lavagnese, noto anche come storico e autore di un’opera sulla cometa del 1664, nel poemetto _L’arrivo in Vuoè dell’Armà de Franza_ rievoca il bombardamento di Genova, avvenuto nel 1684, ad opera della flotta francese. Una questione di precedenza nel saluto fra navi delle due nazioni aveva offerto al Re Sole il destro per umiliare la piccola e orgogliosa repubblica genovese, con la quale erano sorti da tempo dissapori e contenziosi di vario genere. Genova non cedette, navi spagnole giunsero in suo soccorso, e i francesi dovettero allontanarsi. Tuttavia l’anno successivo, in una mutata situazione politica, il Doge Lercari dovette recarsi a Versailles per rendere omaggio al Re e presentargli le sue scuse. Peraltro ricevuto con tutti gli onori, in mezzo al fasto della reggia, gli fu chiesto che cosa, in quel palazzo sfarzoso, lo avesse meravigliato di più. Egli rispose con un’espressione passata poi quasi in proverbio: «Mi chì». I Dogi, infatti, per tutto il tempo del loro mandato, non ponevano mai il piede fuori da Palazzo e, anche per recarsi a Messa la domenica passavano attraverso un corridoio soprelevato che conduceva in S. Lorenzo, per non toccare terra con i piedi, e sottolineando così la sacralità della loro persona.

Il poema narra gli avvenimenti del 1684, unitamente alla vicenda d’amore del dottor Orlando, testimone dei fatti, e medico personale della moglie del Doge.

Ligure: # Carlo Andria Castagneua (1652–1748)

O Castagneua, gexuita lavagnin conosciuo ascì comme istòrico e autô de unn’euvia in sciâ cometa do 1664, into poemmetto _L’arrivo in Vuoè dell’Armâ de Franza_ o conta do bombezzo de Zena, avvegnuo do 1684, pe òpia de l’armâ franseise. Unna costion de preçedensa into saluo tra nave de doe naçioin a l’aiva fornio a-o Re Sô l’occaxon pe umiliâ a picciña e orgoggiosa repubrica zeneise, co-a quæ o l’aiva da tempo à mezo de bæghe de varie meñe. Zena a no l’à mollou, de nave spagnòlle son arrivæ in seu aggiutto, e i franseixi an dovuo fâ röso. Tutte e mainee, l’anno apreuvo, inte unna neuva scituaçion politica, o Duxe Lercæ o l’à dovuo anâ à Versaggia pe rende omaggio a-o Re e ciammâghe scuse. D’atra parte, stæto reçevuo con tutti i önoî, da mezo a-i lusci da reggia, gh’an dimandou cöse l’ea che, inte quello palaçio sfersoso, l’æisse mäveggiou de ciù. Lê o l’à repricou con unn’esprescion che dapeu a l’é passâ tòsto in proverbio: «Mi chì». In fæto, i Duxi, pe tutto o tempo do seu incarrego, no sciortivan mai d’in Paxo, e fiña pe anâ à Messa a-a domenega passavan de pe un corrieu sorvelevou, tanto da no toccâ tæra co-i pê, e sottoliniâ coscì a sacralitæ da seu persoña.

O poemma o conta i avvegnimenti do 1684, con mescciâli a-a stöia d’amô do mego Orlando, testemònio di fæti, e mego personâ da Duxessa.
Italiano: # Carlo Costa (1919–2000)

Tra coloro che in qualche modo si sono dati da fare per la conservazione dell’idioma ligure, non si può dimenticare il nome del chiavarese Carlo Costa; professore di lettere e storia dai molteplici interessi, fondò nella sua città numerosi enti, associazioni, circoli, tra i quali non ultima la società O Castello, per la salvaguardia delle tradizioni locali. Poeta di stampo intimista, profondamente influenzato dalla letteratura classica, ha pubblicato _A stradda_ (1982), _Canson antiga_ (1989), _Comme l’öchin_ (1994). Interessanti le sue traduzioni in ligure da parecchi classici latini, come Catullo, Tibullo, Orazio, condotte con sicura conoscenza della materia.

Ligure: # Carlo Costa (1919–2000)

Tra tutti quelli che inte quarche mainea s’en dæti da fâ pe-a conservaçion de l’idiòma ligure, no se peu ascordâ o ciavæn Carlo Còsta; professô de lettie e istöia da-i tanti interesci, o l’à fondou inta seu çittæ numeroxi enti, assoçiaçioin, çircoli, fra i quæ no urtima a soçietæ «O Castello», pe-a sarvaguardia de tradiçioin locale. Poeta de stampo intimista, ben ben influensou da-a lettiatua clascica, o l’à pubricou _A stradda_ (1982), _Canson antiga_ (1989), _Comme l’öchin_ (1994). Interessante e seu traduçioin in ligure da ben ben de clascichi latin, comme Catullo, Tibullo, Oraçio, stæte portæ à termine con segua conosciensa da matëia.
Italiano: # Carlo Domingo Adamoli (XX sec.)

Poco sappiamo di questo poeta, che pubblicò nel 1944 la raccolta di poesie _Reuse d’autunno_; nel clima doloroso e carico d’ansia della guerra, Adamoli sviluppa una vena poetica intrisa di pascolismo, di un profondo senso della natura e ricordi del tempo trascorso. L’autore si inserisce perfettamente in una linea crepuscolare che in genovese e in ligure conta parecchi seguaci, compreso lo stesso Firpo. Spesso cade in un sentimentalismo troppo marcato; tuttavia dispiace che non ci abbia lasciato altri testi, poiché la sua vena avrebbe potuto andare incontro ad ulteriori sviluppi. Il clima cupo della guerra, la sensazione di imminente fine di un mondo, influiscono senza dubbio su queste poesie, infondendo in esse un sentore di disfacimento e di decadenza; molte furono scritte nella previsione di essere musicate e da ciò deriva la predilezione per il verso rapido e cadenzato, frequentemente parisillabo.

L’interesse per drammi e sofferenze irrimediabili di gente semplice accomuna Adamoli a Firpo, sia pure nella differenza degli esiti estetici, poiché Adamoli – pur nella sincerità del sentimento – si ferma solitamente ad una semplice enunciazione del dolore esistenziale.

L’interesse per il mondo della natura, degli animaletti, delle erbe e dei fiori, i cui patimenti rispecchiano il male di vivere degli uomini, trasferendo in loro i nostri sentimenti e speranze, è un altro elemento che unisce Adamoli a Firpo, e costituisce una loro comune fonte d’ispirazione.

Ligure: # Carlo Domingo Adamoli (sec. XX)

No semmo tòsto ninte de sto poeta chì, ch’o l’à pubricou do 1944 a cheuggeita de poexie _Reuse d’autunno_, into clima doso e carrego d’anscëtæ da guæra, o Adamoli o desgheugge unna veña poetica scoa de pascoliximo, de un fondo senso da natua e regòrdi do tempo passou. L’autô o se inseisce areo inte unna linia crepuscolare che in zeneise e in ligure a conta un muggio de autoî che ghe va apreuvo, compreiso o Firpo. De soventi, o Adamoli o cazze inte un sentimentaliximo tròppo marcou; à tutte e mainee despiaxe ch’o n’agge lasciou di atri scriti, apreuvo che a seu veña a l’avieiva posciuo anâ verso di atri desviluppi. O tempo luvego da guæra, a sensaçion da vexiña fin de un mondo, influiscian sens’atro in sce ste poexie, con infondighe un sentô de desfæta e descheita; tante de ste poexie ean stæte scrite inta previxion de vegnî muxicæ, e de de chi o ne sciòrte un ritmo lesto e cadensou, de soventi pariscillabo.

L’interesse pe-i drammi e e sofferense sensa recatto de gente semprixe o l’avvexiña o Adamoli a-o Firpo, sciben inta differensa di exiti estetichi, apreuvo che o Adamoli – con tutto che o seu sentimento o l’é sccetto – o s’afferma, pe commun, a-a sola enonçiaçion do mâ de vive.

L’interesse pe-o mondo da natua, de bestiete, de erbe e de scioî, i quæ patimenti respegian o mâ de vive di òmmi, con stramuâ inte lô i nòstri sentimenti e speranse, o l’é un atro elemento ch’o l’unisce o Adamoli a-o Firpo, e o constituisce unna sò commun fonte d’inspiaçion.
Italiano: # Cesare Vivaldi (1925–1999)

Nato a Imperia, si trasferì nel 1933 a Roma, dove compì gli studi; cronista e notista politico di Milano Sera, capo dell’ufficio romano dell’Ora di Palermo, redattore di Italia Domani e di Tempo Presente, critico d’arte dell’Avanti!, docente di storia dell’arte nelle Accademie di Belle Arti prima di Napoli e poi di Roma, è poeta noto in Italia e all’estero. Vivaldi arrivò all’uso della parlata locale, nella ricerca di un mezzo espressivo che fosse svincolato da ogni suggestione letteraria, nell’ambito del clima neorealista che caratterizzava gli anni del suo esordio poetico. L’idioma elaborato da Vivaldi, scrive F. Toso [^1], «non riflette la parlata portorina, se non negli aspetti più vistosi della fonetica» e quindi, «proprio perché non precisamente localizzabile, risponde a esigenze di sperimentazione e a un gioco letterario di finissima trama».

[^1]: F. Toso, _La letteratura ligure in genovese e nei dialetti locali_, Le Mani, Recco, 2009.

Ligure: # Cesare Vivado (1925–1999)

Nasciuo à Imperia, do 1933 o l’è stramuou à Romma, dond’o l’à compio i studdi; cronista e nottista politico de Milano Sera, cappo de l’offiçio roman de L’Ora de Palermo, redattô de Italia Domani e de Tempo Presente, critico d’arte de l’Avanti!, insegnante de Istöia de l’Arte inte Academie de Belle Arte, alò de Napoli e dapeu de Romma, o l’é poeta conosciuo in Italia e à l’estrangeo. O Vivado o l’é arrivou a-o deuvio da parlâ locale inta reçerca de un mezzo esprescivo ch’o foïse desligou da ògni suggestion letteräia, inte l’ambito do clima neorealista ch’o caratterizzava i anni do seu exòrdio poetico. L’idiòma elaboou da-o Vivado, o scrive o F. Toso [^1], «o no respegia a parlâ portoriña, feua che inti aspeti ciù vistoxi da fonetica» e donca, «pròpio perché no localizzabile con preçixon, a responde à de exigense de speimentaçion e à un zeugo letteräio de finiscimo ordio».

[^1]: F. Toso, _La letteratura ligure in genovese e nei dialetti locali_, Le Mani, Recco, 2009.
Italiano: # Colombo Gajone (1878–1973)

Originale figura di antiquario e poeta popolare, Colombo Gajone, già attivo negli anni ’20, affidò la propria produzione a fogli volanti ed opuscoli, fino alla pubblicazione, nel 1963, di _Antologia Ovadese_. Ricreatore di generi tradizionali come la ballata e lo stornello, dà il meglio di sè nell’evocare il paesaggio e l’ambiente naturale dell’Oltregiogo.

Ligure: # Colombo Gajon (1878–1973)

Originäia figua de antiquäio e poeta popolare, o Colombo Gajon, attivo fin da-i anni ’20, o l’à affiou a seu produçion à feuggi despersci e libbretti, fin a-a pubricaçion – do 1963 – de _Antologia Ovadese_. Recreatô de generi tradiçionali comme a ballata e o strunello, o dà o megio de lê inte l’evocâ o paisaggio e l’ambiente natuale de l’Otrazovo.
Italiano: # Confortatorio della Compagnia della Misericordia (1491)

Il confortatorio è una sorta di manuale per i confratelli laici della Compagnia della Misericordia, che accompagnavano i condannati a morte e contiene la tracce delle prediche da tenere ai prigionieri per persuaderli a confessarsi e prepararsi ad una fine serena; il confratello poteva arricchire la traccia a seconda delle situazioni e della disponibilità del condannato. La lingua è tra le più toscaneggianti, tipica di quel periodo. Queste prediche provengono da tradizioni diverse, per lo più forestiere, e hanno continuato a girare il mondo, sicché si possono trovare sparse da tutte le parti. Da notare, come curiosità, che il racconto dell’estasi del frate nell’udire il canto dell’uccellino mandato da Dio, costituisce la base di una famosa poesia milanese di Carlo Porta, Fraa Diodatt, che l’aveva reperita in un libro di esempi morali Il prato fiorito di Giuseppe Ballardini, stampato a Como nel 1615. Il Porta vi aveva colto il pretesto per una delle sue narrazioni ironiche e anticlericali.

Ligure: # Confortatöio da Compagnia da Miseicòrdia (1491)

O confortatöio o l’é unna smersa de manuale pe-i fræ laichi da Compagnia da Miseicòrdia, che compagnavan i condannæ à mòrte e o contëgne a trassa de priche da fâ a-i prexonê pe convinçili à confessâse ò inandiâli à unna fin seña; o fræ o poeiva inricchî a trassa à segonda da scituaçion e da disponibilitæ do condannou. A lengua a l’é tra e ciù toscanizzante, tipica de quello periodo. Ste priche ne vëgnan da de tradiçioin despæge, pe-o ciù foreste, e an contunniou giando o mondo, tanto che se peuan attrovâ spantegæ da tutte e bande. Da osservâ, comme coixitæ, che o racconto de l’estaxi do fratte into sentî a canson de l’öxellin mandou da-o Segnô, o constituisce a base pe unna avvoxâ poexia milaneise do Carlo Porta, Fraa Diodatt, ch’o l’aiva attrovâ inte un libbro de exempi morali, Il prato fiorito do Giuseppe Ballardini, stæto stampou à Còmmo do 1615. O Porta o gh’aiva attrovou l’attesto pe uña de seu narraçioin iròniche contra i prævi e i fratti.
Italiano: # Daniele Domenico Caviglia (1956)

Ingegnere elettronico, docente presso la Scuola Politecnica dell’Università di Genova, autore o coautore di numerosi articoli scientifici su riviste o rendiconti di congressi internazionali, Caviglia ha dato espressione al lato più propriamente artistico ed umanistico della sua personalità in una poesia a sfondo religioso che diviene un canto d’amore verso l’umanità, nella consapevolezza del male sempre in agguato nelle pieghe dell’esistenza. Immagini e similitudini nuove e di bellezza quasi geometrica e cristallina caratterizzano i suoi versi. Come ha scritto F. Toso, nella poesia di Caviglia abbiamo «la rappresentazione di stati d’animo riferiti a tormentate vicende esistenziali […] in un canzoniere singolarmente sospeso tra la freddezza quasi metallica di un verso intellettualistico, levigato, e la sincera ansia di trasmettere emozioni catturate all’ispirazione in un momento di felicità creativa»[^1]. Il paesaggio in Caviglia è appena accennato e il suo universo è simbolico, fatto di figure astratte, che tuttavia rimandano a significati concreti, in un’assidua ricerca del senso della vita. Le frequenti allusioni all’amore umano sembrano qui richiamare un nuovo stilnovismo, dove la lirica amorosa adombri la queste di una realtà ultraterrena.

Ha pubblicato _E ae di angei_ (Genoa, 1996) e _A-o de là do mâ_ (Genoa, 2017).

[^1]: F. Toso, _La letteratura ligure in genovese e nei dialetti locali_, Le Mani, Recco, 2009.

Ligure: # Danê Domenego Caviggia (1956)

Inzegnê elettrònico, o l’insegna inta Scheua Politecnica de l’Universcitæ de Zena; autô ò coautô de ben ben de articoli scientifichi in sce de reviste ò rendiconti de congresci internaçionali, o Caviggia o l’à dæto esprescion a-a dimenscion ciù sccettamente artistica da seu personalitæ inte unna poexia à sfondo religioso, ch’a vëgne à ëse un canto d’amô verso l’umanitæ, consapeive do dô ch’o l’aggueita delongo inte ceighe de l’existensa. Imagine e scimilitudine neuve e de unna bellessa tòsto geometrica e crestalliña caratterizzan i seu versci. Comm’o l’à scrito o F. Toso, inta poexia do Caviggia emmo «a rappresentaçion de stati d’animo in relaçion à de tormentæ vexende existençiale […] inte un cansonê scingolarmente sospeiso tra a freidessa asquæxi metallica de un verso intellettualistico, lustro, e a sccetta anscetæ de transmette emoscioin cattuæ à l’inspiaçion inte un momento de feliçitæ creativa»[^1]. O paisaggio in Caviggia o l’é à ïsa à ïsa indicou e o seu universo o l’é scimbòlico, fæto de figue astræte, che tutti i mòddi tramandan à di scignificati concreti, inte unn’ascidua reçerca do senso da vitta. E frequente alluxoin à l’amô uman pan chì coscì reciammâ un neuvo stilnoviximo, donde a lirica amosa a l’alludde a-a queste de unna realitæ ôtraterreña.

O l’à pubricou _E ae di angei_ (Zena, 1996) e _A-o de là do mâ_ (Zena, 2017).

[^1]: F. Toso, _La letteratura ligure in genovese e nei dialetti locali_, Le Mani, Recco, 2009.
Italiano: # Discorsi pubblici del XV secolo

Nel Quattrocento si diffondono sempre più gli usi ufficiali, o semiufficiali, del volgare genovese, che dureranno poi fino al secolo XVIII; le preposizioni, come quelle che portiamo ad esempio, venivano presentate al Consiglio degli Anziani da un Cancelliere, che molte volte dava prova di una capacità oratoria e di una eleganza formale, tali da conferire a questi appelli, rivolti al patriottismo e al senso civico, un certo interesse letterario. Il genovese usato, se si tiene conto della grafia in parte toscanizzata, che maschera la vera pronuncia dell’oratore, sembra abbastanza schietto e puro: conseiar si legge «cunsegiar»; ge si legge «ghe»; jorni, «giurni»; pù, «ciü».

Ligure: # Descorsci pubrichi do secolo XV

Do Quattroçento se spanze da maniman de ciù i uxi offiçiæ, ò semioffiçiæ, do vorgâ zeneise che induan sciña a-o secolo XVIII; e prepoxiçioin, comme quelle che portemmo à exempio, vegnivan appresentæ a-o Conseggio di Ançien da un Cançellê, che de belle vòtte o dava preuva de unna bravua oratöia e de unn’elegansa formale, tanto da confeî à sti appelli, indirissæ a-o patriottiximo e a-o senso çivico, un çerto interesse letteräio. O zeneise ch’o vëgne adeuviou, se se tëgne conto da grafia in parte toscanizzâ, ch’a mascara a vea prononçia de l’oratô, o pâ ciufito sccetto e viaxo: conseiar o se leze «cunsegiar»; ge o se leze «ghe»; jorni, «giurni»; pù, «ciü».
Italiano: # Dionisio Bono (1934)

Sotto diverse metafore, e a volte sotto il velame dell’immaginazione onirica, altre volte con il pretesto dell’osservazione della realtà cittadina o contadina, il ventemigliese Dionisio Bono ci parla della vita e dei suoi inganni per nasconderci la verità sul nostro destino e sulla nostra via piena di ostacoli. Di lui ha scritto Federico Mario Boeri: «Quella di Bono è una poesia che sa farci gustare le semplici gioie della famiglia, del contatto autentico con la natura; che pesca nei ricordi di una giovinezza ormai lontana, vissuta in mezzo a persone e cose che non sono più, ma di cui egli sa ritrovare il profumo nei versi un po’ sgangherati di una vecchia filastrocca». Ha pubblicato _In sciau_ (2008).

Ligure: # Dionisio Böno (1934)

Sotta diverse metafore, e de vòtte sotta o vello de l’imaginaçion onirica, atre vòtte con l’attesto de l’osservaçion da realitæ çittadiña ò paisaña, o ventemiglioso Dionisio Bòno o ne parla da vitta e di seu mastrusci pe ascondine a veitæ in sciô nòstro destin e in sciô nòstro cammin pin de sapelli. De lê o l’à scrito Federico Mario Boeri: «Quella do Bòno a l’é unna poexia ch’a sa fâ gustâ e sence giòie da famiggia, do contatto vertadeo co-a natua; ch’a pesca inti regòrdi de unna zoentù ömai lonxi, stæta visciua tramezo à persoñe e cöse che no ghe son ciù, ma che lê o ne sa retrovâ o profummo inti versci un pittin descancasciæ de unna vegia fiastròcca». O l’à pubricou _In sciau_ (2008).
Italiano: # Emma Midolo (1886–1985)

Era di Savona e, mentre molte delle sue poesie «rivelano un’attardata ispirazione di gusto pascoliano», giunge ad esiti più felici nei testi dedicati a una vecchiaia «vissuta con straordinaria serenità» (F. Toso) e anche quando tenta un ricupero dei toni popolareggianti della filastrocca per bambini. Autrice prolifica, ha pubblicato _Gente in gio_ (1971), _’Na rionda de figgeu_ (1972), _Cöse scordæ_ (1973), _Canta ’na moæ_ (1974), _Dal cuore alla penna_ (1975), _A l’arba de ’n’atra primmaveia_ (1976), _A casa into bòsco_ (1979), _Scarpenadda ligure_ (1979), _Acquerelli_ (1984).

Ligure: # Emma Midolo (1886–1985)

A l’ea de Saña e, tanto che ben ben de seu poexie «rivelan unn’attardâ inspiaçion de gusto pascolian», a l’arriva à di exiti ciù feliçi inte poexie dedicæ à unna vegiaia «visciua con straordenäia serenitæ» (F. Toso) e ascì quande a tenta un recovio di toin popolarezzanti da fiastròcca pe-i figgeu. Autoa prolifica, a l’à pubricou _Gente in gio_ (1971), _’Na rionda de figgeu_ (1972), _Cöse scordæ_ (1973), _Canta ’na moæ_ (1974), _Dal cuore alla penna_ (1975), _A l’arba de ’n’atra primmaveia_ (1976), _A casa into bòsco_ (1979), _Scarpenadda ligure_ (1979), _Acquerelli_ (1984).
Italiano: # Enrica Arvigo (1963)

Laureata in Lettere Moderne presso l’Ateneo genovese, Enrica Arvigo è funzionario comunale. Per molti anni si è impegnata in una meritoria opera di divulgazione, promozione e salvaguardia della parlata genovese a mezzo di corsi, conferenze, letture pubbliche. Scrive dal 1980 e ha ottenuto numerosi riconoscimenti in concorsi regionali e nazionali di poesia; è anche grafica di notevole talento. Il verso spezzettato e tendenzialmente breve, ansioso, spesso illuminato da brividi ultraterreni, ci introduce al mondo trepido dell’autrice, intenta a spiare i minimi sussulti della vita e della speranza in tutto ciò che accade. La sua fede nella perenne rinascita di uomini e cose è, a tratti, commovente e, a ben guardare, costituisce forse l’unica risposta possibile, di fronte alle piccole e grandi tragedie nella vita di tutti.

Da confrontare con la lirica di B. Pedemonte, sullo stesso argomento, che abbiamo letto in precedenza; nemmeno qui abbiamo pedanterie intellettualistiche, ma le immagini spesso oscure e faticose esprimono sofferenza, esclusione e solitudine, in un contesto assai più pessimistico.

Ogni speranza di sopravvivenza è incerta, affidata al ricordo che i cari scomparsi hanno lasciato tra noi.

Oggetti e vicende vengono spesso usati per vivere o rivivere in modo vicariale pene e inquietudini personali. Così nella bambola si trasferisce il senso di esclusione, di separatezza dell’autrice dal resto del mondo.

Ligure: # Enrica Arvigo (1963)

Laureâ in Lettie Moderne inte l’Ateneo Zeneise, a Enrica Arvigo a l’é fonçionäio do Commun. Pe ben ben de anni a s’é impegnâ inte unna meritöia euvia de divurgaçion, promoçion e sarvaguardia da lengua zeneise pe mezo de corsci, conferense, lettue pubriche. A scrive da-o 1980 e a l’à ottegnuo ben ben de reconoscimenti inte di concorsci regionali e naçionali de poexia. A l’é ascì grafica de consciderevole talento. O verso menissou e tendençialemente curto, anscëtoso, de spesso rescciæou da speronsoin ôtraterren, o ne pòrta into mondo senscibile de l’autoa, à spionezzâ i minimi sobrilli da vitta e da speransa inte tutto quello che accapita. A seu fede inta perenne renascion de òmmi e cöse a l’é, à momenti, commovente e se s’ammia ben, a constituisce fòscia l’unica reprica poscibile, de fronte a-e stragedie grende e picciñe inta vitta de tutti.

Da confrontâ co-a lirica da B. Pedemonte in sciô mæximo argomento, che emmo lezzuo avanti; manco chì emmo pedantaie intellettualistiche, ma e imagine, de spesso oscue e fadigose, esprimman patimento, escluxon e solitæ, inte un contesto pe coscì ciù pescimista.

Tutte e speranse de sorvevive son inçerte, confiæ a-o regòrdo che i nòstri cäi omai scentæ an lasciou tra de niatri.

Oggetti e vexende son de soventi deuviæ pe vive e revive in mainea vicaiale e peñe e erlie personale. Coscì inta bugatta o se stramua o senso de escluxon, de separatessa de l’autoa da-o resto do mondo.
Italiano: # Ernesto Pisani (1935–?)

La poesia del varazzese Ernesto Pisani, come molta lirica contemporanea in ligure, è per lo più rivolta ad un’indagine interiore che trae spunto dal paesaggio per riflessioni esistenziali. L’amore, gli affetti familiari, i rimpianti, l’aspirazione ad una vita appartata, i ricordi delle glorie liguri del passato costituiscono la sostanza di un verso fondamentamlente narrativo, con buone capacità descrittive. Pisani ha pubblicato in genovese: _’N’arbanella d’ancioe_ (1978), _E oe do sô_ (1981), _Solo mi sò… e ti_ (1992).

Ligure: # Ernesto Pisan (1935–?)

A poexia do väzin Ernesto Pisan, comme tanta lirica contemporania in ligure, a l’é pe-o ciù indirizzâ à unna reçerca interiô ch’a treuva occaxon into paisaggio pe de reflescioin existençiale; l’amô, i affetti da famiggia, i repentii, l’aspiaçion à unna vitta appartâ, i regòrdi de glöie ligure do passou constituiscian a sostansa de un verso sorvetutto narrativo, con de boñe capaçtæ descrittive. O Pisan o l’à pubricou in zeneise: _’N’arbanella d’ancioe_ (1978), _E oe do sô_ (1981), _Solo mi sò… e ti_ (1992).
Italiano: # Ettore Morteo (1874–?)

Con le sue _Rimme Arascine_ diede origine nel 1927 ad una tradizione locale che continua tutt’oggi. Nella parte più impegnativa della raccolta «prevalgono toni malinconici espressi attraverso un elegante adeguamento ambientale di temi cari alla poesia tardoromantica e decadente»[^1].

[^1] F. Toso, _Letteratura genovese e ligure in genovese e nei dialetti locali_, Le Mani, 2009.

Ligure: # Ettore Morteo (1874–?)

Co-e seu _Rimme Arascine_ do 1927 o l’à dæto o viavinti à unna tradiçion locale ch’a va avanti ancon oua. Inta parte ciù impegnativa da cheuggeita «prevâ di toin melancònichi espresci traverso un elegante adeguamento ambientale de temmi cäi a-a poexia tardoromantica e decadente»[^1].

[^1] F. Toso, _Letteratura genovese e ligure in genovese e nei dialetti locali_, Le Mani, 2009.
Italiano: # Eugenio Giovando (1924-2006)

Si è dedicato per tutta la vita allo studio e al recupero delle tradizioni, della storia, dell’arte, della parlata spezzina, divenendo uno dei maggiori esperti di cultura locale. Ha ottenuto vari riconoscimenti, tra quali il «Memorial Sergio Sileri», bandito dalla associazione A Compagna di Genova, sempre a Genova il «San Fruttuoso» e il «Superba». Nel 1997 gli è stata assegnata la medaglia d'oro al premio «Valente Faustini» per la poesia nei dialetti italiani a Piacenza. Autore di tutte le edizioni de O Lünàio de a Spèza dalla prima, nel 1980, fino a quella del 2007. Ha organizzato per 30 anni il concorso nazionale di poesia dialettale «Bèla Spèza». È stato per molti anni direttore del periodico Tuttospezia. È stato compositore prolifico, scrivendo musica sacra, canzoni per adulti e per bambini. Secondo F. Toso, «nella poesia d’amore, Giovando è felice rievocatore di momenti restituiti con ricchezza di immagini, di figure femminili e infantili spesso appena abbozzate sullo sfondo di delicate descrizioni naturali».

Ligure: # Eugenio Giovando (1924-2006)

O s’é dedicou pe tutta a vitta a-o studdio e a-o recovio de tradiçioin, da stöia, de l’arte e do parlâ spezzin, con vegnî à ëse un di megio conoscitoî da coltua locale. O l’à ottegnuo diversci reconoscimenti, tra i quæ o «Memorial Sergio Sileri», bandio da l’assoçiaçion A Compagna de Zena, e sempre à Zena O «S. Fruttuoso» e o «Superba». Do 1997 o l’à guägno a medaggia d’öo a-o premmio «Valente Faustini» pe-a poexia inti dialetti italien à Piaxensa. Autô de tutte e ediçioin de O lunaio de a Speza da-a primma do 1980 scin à quella do 2007. Pe trent’anni o l’à organizzou o concorso naçionale de poexia «Bèla Spèza». Pe ben ben de anni o l’à diretto o periòdico Tuttospezia. O l’é stæto compoxitô ascì e o l’à scrito muxica sacra e cansoin, anche pe figgeu. Segondo o F. Toso, «inta poexia d’amô, o Giovando o l’é feliçe rievocatô de momenti restituii con moscitæ de imagine, de figue feminiñe e de figgeu de soventi à ïsa à ïsa abbossæ in sciô sfondo de delicæ descriçioin natuale».